**М И Н И С Т Е Р С Т В О Н А П Р А В О С Ъ Д И Е Т О**

**З А П О В Е Д**

**№ ЧР-06-44/23.03.2021 г.**

На основание чл. 393, ал. 2 от Закона за съдебната власт, във връзка с чл. 163, ал. 1 от Закона за Министерството на вътрешните работи и т. 3 от Правилата за условията и реда за провеждане на конкурс за преминаване в по-висока по вид длъжност на държавните служители в Главна дирекция „Изпълнение на наказанията” и Главна дирекция „Охрана” към министъра на правосъдието, утвърдени със заповед № ЛС-04-1538/01.12.2017 г. и изменени със заповед № ЛС-04-601/30.12.2020 г. на министъра на правосъдието,

**ОБЯВЯВАМ КОНКУРС:**

за преминаване от младши изпълнителска в изпълнителска длъжност в Областно звено „Охрана – Разград” при Главна дирекция „Охрана” за вакантна длъжност, както следва:

- „Инспектор I-V степен – охрана на сгради” в Областно звено „Охрана – Разград” при Главна дирекция „Охрана” - 01 (една) вакантна длъжност.

I. Изисквания към кандидатите за участие в конкурса:

1. Да са държавни служители в системата на Главна дирекция „Охрана”, изпълняващи служебните си задължения на младши изпълнителска длъжност;

2. Да имат придобита минимална образователно – квалификационна степен на висше образование „Бакалавър”, съгласно чл. 42, ал. 1, т. 1, буква „б” от Закона за висшето образование, както следва:

- по области на висшето образование: съгласно ПМС № 125/24.06.2002 г.;

- по професионални направления: съгласно ПМС № 125/24.06.2002 г.

3. Да имат минимален професионален опит, определен в Класификатора на длъжностите в Главна дирекция „Охрана”;

4. Към крайната дата за подаване на заявленията за участие в конкурса да имат не по-малко от 3 години професионален опит на младши изпълнителска длъжност в системата на Главна дирекция „Охрана”;

5. Да не са в срока на наложено дисциплинарно наказание по чл. 197, ал. 1, т. 4 или 5 от ЗМВР и срокът на действие на наказанието да не е изтекъл към крайната дата за подаване на заявлението за участие в конкурса;

6. Да нямат образувано дисциплинарно производство по реда на чл. 207, ал. 1 от ЗМВР към крайната дата за подаване на заявлението за участие в конкурса;

7. Да не са временно отстранени от длъжност;

8. Да имат или да получат разрешение за достъп до класифицирана информация, определено по реда на чл. 37 от Закона за защита на класифицираната информация до ниво „Секретно”;

9. Да притежават следните компетентности: да са запознати с Конституцията на Република България, законите и поднормативните актове, регламентиращи и свързани с дейността на Главна дирекция „Охрана” и функционалните му задължения и да познават информационно-аналитичните документи, изготвяни в Главна дирекция „Охрана”; както и да притежават следните умения: способност да планират, организират и контролират работата си, с оглед изпълнение на поставените им задачи; способност да анализират и синтезират получена информация и да представят резултати от извършена дейност; добра комуникативност и динамичност при изпълнение на възложените му задачи; умения за работа в екип.

II. Необходими документи и срок за подаването им:

1. В 10 (десет)дневен срок, считано от деня, следващ обявяване на конкурса в

електронната страница на Главна дирекция „Охрана”, всеки кандидат подава заявление до председателя на конкурсната комисия и прилага следните документи:

1.1. Собственоръчно заверено копие на диплома за завършено висше образование (при издадена диплома от чуждестранно учебно заведение - удостоверение за признато образование). При подаване на документите дипломата за завършено висше образование или удостоверението за признато образование се представят за сверяване;

1.2. Копие на разрешението за достъп до класифицирана информация до изискващото се ниво на сигурност „Секретно“ или съгласие за проучване по ЗЗКИ;

1.3. Кадрова справка за професионалния стаж и заеманите длъжности в Главна дирекция „Охрана”, включваща получени отличия и награди, наложени дисциплинарни наказания, както и за обстоятелствата по т. 6.2., букви „б” и „в” от Правилата за условията и реда за провеждане на конкурс за преминаване в по - висока по вид длъжност на държавните служители в Главна дирекция „Изпълнение на наказанията” и Главна дирекция „Охрана” към министъра на правосъдието, утвърдени със заповед № ЛС-04-1538/01.12.2017 г. и изменени със заповед № ЛС-04-601/30.12.2020 г. на министъра на правосъдието (Правилата), изготвена от инспекторите-човешки ресурси в съответните регионални дирекции/ЦУ;

1.4. Други документи (удостоверения, сертификати) съобразно обявените изисквания на конкурса;

1.5. В заявлението по т. 1 кандидатът посочва длъжността, за която кандидатства;

1.6. Справката по т. 1.3. се изготвя след подадено писмено искане от кандидата.

2. Заявлението за участие в конкурса се регистрира в деловодството на териториалното звено по месторабота и се изпраща по служебен ред в отдел „ЧРПППО” при Главна дирекция „Охрана”.

3. Не се приемат документи, подадени след срока по точка 1.

III. Начин за провеждане на конкурса:

1. Проверка на професионалните знания на кандидатите чрез тест на професионална тематика с обхват:

 - Закон за съдебната власт;

- Закон за Министерството на вътрешните работи;

- Закон за защита на класифицираната информация;

- Правилник за устройството и дейността на Главна дирекция „Охрана” към министъра на правосъдието;

- Правила за дисциплината и дисциплинарната практика в ГДО и ГДИН и териториалните им служби/звена, към министъра на правосъдието;

- Инструкция № И-1 от 10 април 2020 г. за условията и реда за организиране и осъществяване охраната на съдии;

- Правила за вътрешния ред, пропускателния режим и сигурността на сградите и обектите на съдебната власт;

- Вътрешни правила за експлоатация, техническо обслужване и отчитане на специализираните автомобили в ГДО и териториалните й звена.

- Правила за професионалното обучение на служителите от Главна дирекция „Охрана”;

- Правила за условията и реда, при които служителите от Главна дирекция „Охрана” към министъра на правосъдието, участват в организиране и изпълнение на Европейска заповед за арест, екстрадиция и трансфер на лица, от и за Република България, на основание Закона за екстрадицията и европейската заповед за арест и в изпълнение на ратифицирани международни договори за трансфер на лица от и за Р България;

- Правила за организация на дежурството на ГД „Охрана“ към министъра на правосъдието;

- Наредба № 4/ 10 януари 2008 г. за правилата и нормите за безопасност и охрана при проектиране, строителство, реконструкция, модернизация и експлоатация на обектите на съдебната власт.

* 1. Начин на оценяване – резултатите от теста на професионална тематика се преобразуват в петстепенна скала с най – ниска оценка 2 (две) и най – висока 6 (шест);
	2. Определям елиминаторен праг при проверка на професионалните знания на кандидатите – окончателна оценка 4,00 (четири);
	3. Кандидатите, които не са преминали елиминаторния праг при проверка на професионалните знания, отпадат от по - нататъшно участие в конкурса.
1. Психологично изследване;

2.1. Начин на оценяване – в съответствие с Методика за провеждане на психологическо изследване (Приложение № 1 към т. 17.1 от Правилата);

2.2. Резултатите от психологичното изследване нямат елиминаторен характер;

2.3. Психологическото изследване се провежда от психолог/психолози в отдел „Човешки ресурси, професионална подготовка и психологическо осигуряване“ при Главна дирекция „Охрана“.

1. Структурирано интервю – съгласно Методиката за провеждане и оценка на структурирано интервю (Приложение № 2 към т. 17.3 от Правилата).

3.1. Начин на оценяване – съгласно т. 3 и т. 5 от Методиката за провеждане и оценка на структурирано интервю;

3.2. Кандидатите, които не са преминали елиминаторния праг на структурираното интервю, определен в т. 6 от Методиката за провеждане и оценка на структурирано интервю, отпадат от по-нататъшно участие в конкурса.

4. Крайна оценка – сбор от оценката на професионалните знания и оценка от структурираното интервю.

IV. Срок за провеждане на конкурса – до 6 месеца от деня, следващ датата на обявяване на заповедта в електронната страница на Главна дирекция „Охрана”.

V. Определям състав на конкурсната комисия:

 - председател: старши комисар Свилен Цветанов – заместник-главен директор на Главна дирекция „Охрана”;

- зам.-председател: главен инспектор Владимир Христов – началник на Областно звено „Охрана – Разград” при Главна дирекция „Охрана”;

- членове: 1. комисар Цветан Попов – началник на отдел „ОССМВОМПУКОДЦ“ при ГД „Охрана“, в негово отсъствие - главен инспектор Александър Арабаджийски – началник на сектор „ВОМПУКОДЦ” в отдел „ОССМВОМПУКОДЦ“ при Главна дирекция „Охрана”;

 2. инспектор Дияна Маринова – инспектор-човешки ресурси в сектор „Човешки ресурси” на отдел „Човешки ресурси, професионална подготовка и психологическо осигуряване” при Главна дирекция „Охрана”, в нейно отсъствие главен инспектор Лъчезар Николов – ВПД началник на сектор „Човешки ресурси“ в отдел „Човешки ресурси, професионална подготовка и психологическо осигуряване” при Главна дирекция „Охрана”;

3. инспектор Валерия Гюрова Иванова – инспектор – психолог в сектор „Професионална подготовка и психологическо осигуряване” на отдел „Човешки ресурси, професионална подготовка и психологическо осигуряване” при ГД „Охрана”, в нейно отсъствие - инспектор Десислава Георгиева – инспектор – психолог в сектор „Професионална подготовка и психологическо осигуряване” на отдел „Човешки ресурси, професионална подготовка и психологическо осигуряване” при ГД „Охрана”.

4. инспектор Илия Гащаров – инспектор - обучение в сектор „Професионална подготовка и психологическо осигуряване” на отдел „Човешки ресурси, професионална подготовка и психологическо осигуряване” при ГД „Охрана”, в негово отсъствие главен инспектор Божидар Кехайов – началник на сектор „Професионална подготовка и психологическо осигуряване” на отдел „Човешки ресурси, професионална подготовка и психологическо осигуряване” при ГД „Охрана”.

Техническите функции по провеждането на конкурса да се изпълняват от член на комисията по т. V, 2.

VI. Обжалване на конкурса по реда на чл. 163а от ЗМВР. Допускането до участие и класирането в конкурс за преминаване в по-висока по вид длъжност могат да се обжалват в 7-дневен срок пред министъра на правосъдието. Министърът на правосъдието се произнася в 14-дневен срок. Жалбата не спира конкурсната процедура. Решението по жалбата не подлежи на съдебен контрол.

VII. Председателят на конкурсната комисия да създаде организация за провеждане и приключване в срок на конкурсната процедура.

VIII. Заповедта да се публикува в електронната страница на Главна дирекция „Охрана” и на таблата за обяви на общодостъпните места в Главна дирекция „Охрана” и териториалните й звена.

Контрол по изпълнението на заповедта възлагам на ресорния заместник- министър на правосъдието.

Копие от заповедта да се връчи на ресорния заместник-министър за сведение, а на главния директор на Главна дирекция „Охрана” за сведение и изпълнение.

**ЗА МИНИСТЪР НА ПРАВОСЪДИЕТО: (П)**

**ПРОФ. Д-Р НИКОЛАЙ ПРОДАНОВ, ДН**